यदि भारत को एक बार एक्सप्लोर करेंगे, तो पता चलेगा कि भारत में तो पूरी दुनिया बसी हुई है। क्योंकि भारत जैसे विभिन्नता दुनिया के किसी और देश में देखने को नहीं मिलेगी।
यहां पर एक ही देश में विभिन्न धर्म के लोग, विभिन्न संस्कृति, विभिन्न त्योहार और विभिन्न रहन-सहन, रीति-रिवाज के साथ रहते हैं।
यही तो भारत की पहचान है कि इतने विभिनता के बावजूद भारत में एकता है। जब आप भारत के बारे में जानेंगे तब पता चलेगा कि भारत के हर एक भाग में कई ऐतिहासिक पर्यटक स्थल और प्रकृति की सुंदरता से भरपूर स्थान है, जहां पर समय बिताने के लिए पर्यटक अन्य देश से भारत आते हैं।
भारत में कई यूरोपियन देशों के लोगों ने शासन किया। इसके अतिरिक्त कई राजा महाराजा हुए, जिन्होंने भारत के हर एक भाग में तत्कालीन कलाकृतियों के इस्तेमाल से कई सुंदर इमारतों का निर्माण किया है और वे इमारतें भारत की इतिहास को बताती है।
यदि भारत का इतिहास जानना हो तो किताबों में भारत के इतिहास को झांकने के बजाय खुद ऐतिहासिक इमारतों को देखें, जिसकी कलाकृतियों को देखकर आपको गर्व होगा कि जिन भारत के मजदूरों ने इन इमारतों को बनाया उनमें कितना गुण था।
आज के लेख में भारत में घूमने लायक कुछ जगहों (Bharat me ghumne layak jagah) के बारे में बताएंगे। हालांकि भारत में घूमने के लिए तो बहुत जगह है, जिसे एक बार में बताया नहीं जा सकता फिर भी हम भारत में घूमने की जगह (places to visit in india) के बारे में बताएंगे, तो लेख को अंत तक जरूर पढ़ें।
भारत में घूमने लायक जगह (India Me Ghumne ki Jagah)
जैसा कि पहले बताया कि भारत में भिन्न-भिन्न प्रकार की कई जगह घूमने लायक है, लेकिन हम आपको यहां पर ऐसी भारत में घूमने लायक जगह (tourist places in india in hindi) बतायंगे, जिसे देखे बिना भारत भ्रमण अधूरा है।
ऋषिकेश
'योग कैपिटल ऑफ द वर्ड' के नाम से प्रसिद्ध ऋषिकेश उत्तराखंड के मशहूर पर्यटक स्थल में से एक है। ऋषिकेश को गंगोत्री, केदारनाथ, बद्रीनाथ और यमुनोत्री का प्रवेशद्वार माना जाता है।
यहां गंगा नदी के तट पर स्थित त्रिवेणी घाट काफी प्रसिद्ध है, जहां पर हर शाम महाआरती होती है और लाखों श्रद्धालु यहां पर दर्शन करने के लिए आते हैं।
यहां की पवित्र नदी गंगा नदी में श्रद्धालु स्नान करके अपने आप को पाप मुक्त करते हैं। ऋषिकेश उत्तराखंड के जिला देहरादून से 43 किलोमीटर की दूरी पर स्थित है।
ऋषिकेश के नदियों और झरनों में स्विमिंग और राफ्टिंग का आनंद ले सकते है। इसके अतिरिक्त यहां पर बंजी जंपिंग और कैंपिंग काफी लोकप्रिय है।
ऋषिकेश में कई सारे प्राचीन मंदिर और योग आश्रम हैं। यहां के फूलों से भरी घाटी के सुहावने और लुभावने दृश्य को देख पर्यटक यहां से जाना नहीं चाहते।
यदि आप ऋषिकेश घूमने के लिए जाएं तो यह बात जरूर ध्यान रखें कि ऋषिकेश में सिर्फ शुद्ध शाकाहारी भोजन मिलता है, यहां पर शराब या किसी भी प्रकार का मांसाहारी व्यंजन वर्जित है क्योंकि यह एक धार्मिक और पवित्र स्थान है।
मेघालय
अगर आप गर्मियों में ऐसी खूबसूरत स्थान पर जाना चाहते हैं, जहां पर आप वर्षा का आनंद ले सके तो भारत का पूर्वी राज्य मेघालय आपके लिए बेहतरीन जगह साबित हो सकता है, जो आपके बजट के अनुसार बिल्कुल सही डेस्टिनेशन है।
मेघालय की राजधानी शिलांग है। यह भारत के खूबसूरत राज्य में से एक है। मेघालय अपनी कला, संस्कृति, समृद्धि के कारण पूरे विश्व में विख्यात है। मेघालय को बादलों का निवास स्थान भी कहा जाता है।
यहां अधिकांश उष्णकटिबंधीय वातावरण पाए जाने के कारण ब्रिटिश शासन के दौरान मेघालय को पूर्व का स्कॉटलैंड भी कहा जाता था।
सुंदर पर्वतमालांए, लुभावने झरने, खूबसूरत नदियां, घास, उच्च पठार, भारी वर्षा और हल्की धूप यहां पर एक खूबसूरत प्राकृतिक दृश्य उत्पन्न करता है, जिसके कारण यह पर्यटकों के लिए आकर्षक जगह है।
मेघालय में शिलांग, चेरापूंजी, एलीफैंट फॉल, देवकी झील, मासिनराम, जवाई शहर जैसे कई खूबसूरत पर्यटन स्थल है।
सिक्किम
भारत का उत्तरी पूर्व राज्य सिक्किम प्राकृतिक दृश्य का लुफ्त उठाने के शौकीन रखने वाले पर्यटकों के लिए खूबसूरत पर्यटन स्थल है।
भारत के सात पूर्वी राज्य को सात बहनों का राज्य कहा जाता है, जिसमें से एक सिक्किम राज्य है, जिसकी राजधानी गंगटोक है।
सिक्किम को पर्वतों पहाड़ों का राज्य भी कहा जाता है। क्योंकि यहां पर खूबसूरत ऊंचे ऊंचे पहाड़ हैं और हरे भरे पेड़ पौधे यहां पर बहुत ही खूबसूरत दृश्य उत्पन्न करते हैं।
सिक्किम राज्य में प्रकृति का चमत्कारी और लुभावना दृश्य, हिमालय के सुंदर नजारे, झरने, तालाब इत्यादि के लिए पर्यटकों के बीच काफी प्रसिद्ध है।
यहां के बर्फीले पहाड़ और ऊंची ऊंची चोटियों को देखने के लिए दूर-दूर से पर्यटक आते हैं। यहां पर पर्यटक तिब्बती बौद्ध संस्कृति और स्वादिष्ट स्थानीय भोजन का आनंद ले सकते हैं। इस तरह सिक्किम भारत में घूमने लायक सस्ते स्थानों में से एक हैं।
मंगन, गंगटोक, गुरुडोंगमार झील, लाचुंग गांव, युमथांग घाटी, लाचेन गांव, माउंट कटाओ, चांगू लेक, सेवेन, सिस्टर्स वाटरफॉल, नाथूला दर्रा, खेच्योपलरी लेक, बाबा मंदिर, चोपता घाटी, फेनसांग मॉनेस्ट्री, फोडोंग मॉनेस्ट्री, रूमटेक मॉनेस्ट्री, चुंगथांग, थांगू घाटी, यूमथांग घाटी, सिंघिक और कबी लूंगचोक सिक्किम के कुछ लोकप्रिय खूबसूरत पर्यटन स्थल है।
उदयपुर
राजस्थान का खूबसूरत शहर उदयपुर जिसे झीलों का शहर भी कहा जाता है। चारों तरफ से सुंदर झुरमुटो से घिरा हुआ है। यह शहर देश भर के पर्यटकों के घूमने के लिए लोकप्रिय स्थान है।
उदयपुर बजट में घूमने के लिए बेहद ही आकर्षक शहर है, जहां पर घूमने के साथ ही सस्ते में स्ट्रीट फूड का भी आनंद ले सकते हैं।
राजस्थान राज्य का मुकुट कहा जाने वाला उदयपुर अपनी प्राकृतिक सौंदर्य और वास्तुकला के लिए देश भर में प्रसिद्ध है। यहां पर कई प्राचीन किले हैं, जिन पर खूबसूरत नक्काशी की गई है।
उनकी खूबसूरती दूर-दूर से पर्यटक को अपनी ओर आकर्षित करती हैं। इस शहर के पिछोला झील में आप नाव की सवारी कर सकते हैं और अपनी यात्रा को और भी यादगार बना सकते हैं।
सहेलियों की बारी, पार मगरी, मोती मगरी, विंटेज कार संग्रहालय, लेक पैलेस, फतेह सागर झील, जगदीश मंदिर, पिछोला झील, सिटी पैलेस आदि उदयपुर की कुछ खूबसूरत घूमने लायक जगह है।
पांडिचेरी
अगर आप सर्दियों के मौसम में एक ऐसी खूबसूरत जगह पर जाना चाहते हैं, जहां पर आप सस्ते में घूम फिर सके तो पांडिचेरी से अच्छी जगह और क्या हो सकती है।
भारत का एक केंद्र प्रदेश पांडिचेरी भारत के दक्षिण पूर्व में स्थित एक छोटा सा शहर है और दक्षिण भारत का एक लोकप्रिय पर्यटन स्थल भी है। यात्रा के लिए यह शहर बेहद सस्ता और अच्छा है। धार्मिक दृष्टि से भी इस शहर का काफी महत्व है।
इस शहर को ऋषि अगस्त्य का निवास स्थान भी माना जाता है और प्राचीन समय में इस शहर को वेद पूरी के नाम से भी जाना जाता था।
दिन के समय पांडिचेरी के सड़कों पर शेयर करना और शाम के समय समुद्र तट के किनारे ठंडी हवाओं का लुफ्त लेना आपकी यात्रा को बेहद यादगार बनाता है।
इसके अतिरिक्त यहां के कुछ प्रमुख पर्यटन स्थल जैसे अरविंदो अजर, प्रोमिनाड बीच, अरबिंदो आश्रम, सेरेनिटी समुद्र तट, ऑरोविले, अरिकामेडु, बॉटनिकल गार्डन, गोकिलमबल थिरुक्मेश्वर मंदिर, लाइटहाउस, बेसिलिका ऑफ़ द सेक्रेड हार्ट ऑफ़ जीसस, जग बेसिलिका ऑफ़ द सेक्रेड हार्ट ऑफ़ जीसस आदि पर्यटकों को आकर्षित करते हैं।
गोवा
जब बात भारत में घूमने लायक जगह की आती है, तो गोवा इस सूची में प्रमुख स्थान रखता है। हालांकि भारत में तो कई राज्य समुद्र तटीय है लेकिन गोवा का समुद्र किनारे की सुंदरता शायद कहीं और देखने को ना मिले।
यही कारण है कि जब भी किसी को समुद्र किनारे समय बिताने का आनंद लेना होता है तो अक्सर गोवा जाने की योजना बनाते हैं।
गोवा भारत का सबसे छोटा राज्य है, लेकिन यह पर्यटन की दृष्टि से काफ़ी लोकप्रिय है। गोवा में लंबे समय तक पुर्तगालियों का प्रभाव रहा था, जिसके कारण यहां पर कई सारे चर्च हैं। यूं कहे भारत में सबसे अधिक चर्च इसी राज्य में है।
चर्च की वास्तुकला में पुर्तगालियों का प्रभाव देखने को मिलता है। यहां के चर्च की सुंदरता भी काफी बेजोड़ है। खासकर के दिसंबर के महीने में यहां के चर्च और आसपास के माहौल को और भी ज्यादा आकर्षक और सुंदर बना दिया जाता है।
25 दिसंबर को ईसाइयों के भगवान ईसा मसीह के जन्मदिन पर काफी सुंदर सजावट की जाती है और इस दिन गोवा में कुछ ज्यादा ही भीड़ रहता है। इन सबके अतिरिक्त गोवा में कई ऐतिहासिक इमारतें और कुछ मंदिरे भी है।
यहां के समुद्र किनारे खुले वातावरण में पर्यटक शांति के कुछ पल बिता सकते हैं और गोवा के रात का आनंद लेने के लिए यहां के कैसीनो भी जा सकते हैं। यहां समुद्र के पानी में कई रोमांचक गतिविधियों का भी आनंद ले सकते हैं।
यह भी पढ़ें: 10+ गोवा में घूमने की जगह, खर्चा और जाने का समय
अमृतसर
अमृतसर पंजाब का लोकप्रिय शहर है। साथ ही भारत के घूमने लायक जगह में से एक है। यहां का गोल्डन टेंपल जिसे स्वर्ण मंदिर कहते हैं देश भर में प्रसिद्ध है।
यह मंदिर सिखों का सबसे बड़ा गुरुद्वार है, जिसे पूर्ण रूप से सोने से बनाया गया है। हर दिन यहां पर विशाल मात्रा में लंगर आयोजित किया जाता है, जिसमें परोसे जाने वाले भोजन को श्रद्धालु प्रसाद के रूप में ग्रहण करते हैं।
अमृतसर के स्वर्ण मंदिर कि सुंदरता रात के समय में और भी ज्यादा मनमोहक लगती है। अमृतसर में गोल्डन टेंपल के अतिरिक्त जलियांवाला बाग, गुरु का महल, वगाह बॉर्डर, पार्टीशन म्यूजियम और गोबिंदगढ़ किला है, जिसे विजिट किया जा सकता है। विभिन्न पर्यटक स्थलों के अतिरिक्त अमृतसर अपने पंजाबी व्यंजन के लिए भी काफी लोकप्रिय है।
कन्याकुमारी
कन्याकुमारी तमिलनाडु में स्थित भारत का सबसे अंतिम दक्षिणतम छोर है। यहां के खूबसूरत समुद्र तट पर सूर्योदय और सूर्यास्त के अद्भुत दृश्य को देख सकते हैं।
इसके साथ ही कन्याकुमारी में कई पर्यटन स्थल भी है, जिसे विजिट कर सकते हैं और दक्षिण भारत के कई स्वादिष्ट और पारंपरिक व्यंजनों का भी लुत्फ उठा सकते हैं।
नैनीताल
नैनीताल भारत के घूमने लायक जगह में से एक है, जो उत्तराखंड में कुमायूं पहाड़ियों के बीच में स्थित है। यहां का नैनी झील देश भर में प्रसिद्ध है।
यहां बर्फ से ढके पहाड़ी और देवदार के पेड़ों से छाई हरियाली यहां आने वाले पर्यटकों को मंत्रमुग्ध कर देता है। नैनीताल में बच्चों के मनोरंजन के लिए चिड़ियाघर और कई प्रकार के पार्क हैं।
यहां के स्नो व्यू प्वाइंट से नैनीताल के सुंदर दृश्य को देख सकते हैं और उन्हें कैमरे में कैप्चर कर सकते हैं। यहां पर गर्नी हाउस, राज भवन जैसे कुछ ऐतिहासिक इमारतें भी हैं।
यहां पर बोटैनिकल गार्डन भी है, जहां पर विभिन्न प्रजातियों के पेड़ पौधों के बारे में जान सकते हैं।
मसूरी हिल स्टेशन
भारत में घूमने लायक जगह की बात आए और मसूरी का नाम ना आए ऐसा हो ही नहीं सकता। पहाड़ों की रानी के नाम से प्रख्यात मसूरी उत्तराखंड का एक लोकप्रिय हिल स्टेशन है।
सुंदर बर्फ से ढके पहाड़ और पेड़-पौधों की हरियाली के बीच में स्थित यह हिल स्टेशन पर्यटकों को अपनी ओर आकर्षित करता है। यह स्थान कपल के लिए एक लोकप्रिय हनीमून डेस्टिनेशन भी है।
यहां की सुंदर वादियों में रहते हुए पर्यटक पैराग्लाइडिंग, ट्रैकिंग, कैंपिंग और नौका विहार जैसी कई गतिविधियों का लुफ्त उठा सकते हैं।
इसके साथ ही यहां पर फॉल्स, बेनोग वन्यजीव अभयारण्य, धनोल्टी, कंपनी गार्डन, मोसी फॉल, झरीपानी फॉल्स, लाल टिब्बा, लेक मिस्ट, केम्प्टी फॉल्स, भट्टा जैसे कई पर्यटक स्थल भी है, जिसे विजिट कर सकते हैं।
यह भी पढ़ें: 10+ मसूरी में घूमने की जगह, खर्चा और जाने का समय
केदारनाथ
केदारनाथ उत्तराखंड राज्य में स्थित एक प्रमुख शहर है, जो केदारनाथ मंदिर के कारण लोकप्रिय है। यह मंदाकिनी नदी के किनारे स्थित है। केदारनाथ ऋषिकेश से 223 किलोमीटर की दूरी पर स्थित है।
यहां का केदारनाथ मंदिर 3584 मीटर की ऊंचाई पर स्थित है। केदारनाथ को भारत के 12 ज्योतिर्लिंग में से एक माना जाता है। यह एक धार्मिक व पवित्र स्थान है, जिसका दर्शन करने हर साल लाखों की संख्या में श्रद्धालु आते हैं।
माना जाता है कि केदारनाथ मंदिर के दर्शन से मनुष्य को मोक्ष की प्राप्ति होती है। केदारनाथ मंदिर भगवान शिव को समर्पित है, जो बर्फ से ढकी पहाड़ियों के बीच में स्थित है।
केदारनाथ में केदारनाथ मंदिर के अतिरिक्त गौरीकुंड, भैरवनाथ मंदिर, त्रिगुणी नारायण मंदिर, सोनप्रयाग, वासुकी ताल और चोराबारी झील है, जहां पर पर्यटक पानी से संबंधित कई प्रकार की गतिविधियों का भी आनंद ले सकते हैं।
यह भी पढ़ें: 10+ केदारनाथ में घूमने की जगह और कब जाएँ?
वाराणसी
उत्तर प्रदेश में स्थित वाराणसी शहर भारत का सबसे पुराना शहर माना जाता है। गंगा नदी के तट पर स्थित यह शहर भारत का एक प्रमुख तीर्थ स्थल भी है, जिसे देखने भारत सहित दुनियाभर के सेनानी यहां पर आते हैं।
वाराणसी को पहले काशी और बनारस के नाम से जाना जाता था। पौराणिक ग्रंथों के अनुसार माना जाता है कि यह शहर भगवान शिव के त्रिशूल पर खड़ी है।
यहां पर कई सारे मंदिर हैं, जिनमें से काशी विश्वनाथ मंदिर जो भगवान शिव को समर्पित है, वह देश के 12 ज्योतिर्लिंग में से एक है। वाराणसी में तुलसी मानस मंदिर, मणिकर्णिका घाट, अस्सी घाट, दुर्गा माता मंदिर जैसे सुंदर मंदिर है।
यहां प्रत्येक दिन सांझ को गंगा आरती होती है, जिसमें हजारों की संख्या में दर्शनार्थी भाग लेते हैं। वाराणसी आने वाले पर्यटक गंगा नदी में स्नान करके अपने आप को पाप मुक्त करते हैं।
वाराणसी घाट और मंदिरों के अनुसार अपनी पुरानी संस्कृति और कई प्रकार के स्वादिष्ट व्यंजनों के लिए भी प्रसिद्ध है।
लोनावाला
महाराष्ट्र की राजधानी मुंबई शहर से करीब 46 किलोमीटर दूर स्थित लोनावला झीलों का जिला नाम से प्रसिद्ध है। भारत में सस्ते बजट में घूमने लायक खूबसूरत पर्यटन स्थलों में से एक लोनावला है, जहां पर आपको कई सारी झील देखने को मिल जाती है।
झिलों के सामने बैठकर आप खूबसूरत दृश्य का आनंद ले सकते हैं, झिलों में नाव सवारी का आनंद ले सकते हैं। इसके अतिरिक्त यहां के ऊंचे ऊंचे पहाड़ जो पूरी तरीके से हरे भरे पेड़ पौधों से ढके हुए हैं, एक खूबसूरत आकर्षक दृश्य उत्पन्न करता है।
लोनावला स्वादिष्ट मिठाइयों के लिए भी प्रसिद्ध है, जहां पर यात्री यहां के खूबसूरत झीलों का लुफ्त उठाने के साथ ही यहां के स्वादिष्ट मिठाई का भी लुप्त उठाते हैं।
भजा गुफाएं, राजमाची पॉइंट, लायंस पॉइंट, लोहागढ़ का किला, कर्नाला पक्षी अभयारण्य, कुणे फॉल्स, टाइगर लीप, बुशी डैम, इमेजिका, भैरवनाथ मंदिर, एकवीरा मंदिर, श्री नारायणी धाम मंदिर आदि लोनावला की खूबसूरत घूमने लायक स्थान है।
इस तरह लोनावला में बच्चे, युवा और वृद्ध सभी के लिए कुछ ना कुछ घूमने लायक जगह है।
वैली ऑफ फ्लावर्स
अगर आपको फूलों से लगाव है और आप कम बजट में भारत के ऐसे खूबसूरत जगह पर जाना चाहते हैं, जहां पर आपको रंग बिरंगे फूल आपका स्वागत करते हुए नजर आए तो आप फूलों की नगरी वैली ऑफ फ्लावर घूमने जा सकते हैं।
उत्तराखंड राज्य के चमोली जिले में स्थित यह एक खूबसूरत राष्ट्रीय उद्यान है। साल 2005 में इस उद्यान को यूनेस्को के द्वारा विश्व धरोहर स्थल पर घोषित किया गया है।
इस घाटी में आपको विभिन्न प्रजाति के रंग बिरंगे फूल देखने को मिल जाते हैं। इसके अतिरिक्त यहां की खूबसूरत घटिया बेहद खूबसूरत प्राकृतिक दृश्य उत्पन्न करते हैं, जो फोटोग्राफी के शौकीन लोगों के लिए स्वर्ग से कम नहीं।
फूलों की घाटी को पहले भूइंदय घाटी के नाम से भी जाना जाता था, लेकिन 1931 में इसका नामकरण किया गया।
फूलों की घाटी के आसपास भीम पुलमाना, वसुंधरा झरना, गोविंद घाट उत्तराखंड, लक्ष्मण गंगा जैसी अन्य पर्यटन स्थल भी घूम सकते हैं।
आगरा
उत्तर प्रदेश का एक प्रमुख शहर आगर भारत के पर्यटन स्थलों में से एक है, जो ताजमहल के लिए दुनिया भर में प्रसिद्ध है।
मुगल शासक शाहजहां द्वारा 17वीं शताब्दी में बनाया गया ताजमहल ना केवल आगरा का बल्कि उत्तर प्रदेश की भी पहचान है और भारत की शान है। प्रेम की निशानी माना जाने वाला ताजमहल विश्व धरोहर स्थल के रूप में भी घोषित किया गया है।
पूरी तरीके से सुंदर संगमरमर के पत्थरों से बनाया गया ताजमहल कोसों दूर से ही लोगों के ध्यान में आ जाता है। इसके अतिरिक्त आगरा का किला भी आगरा में स्थित है, जो ताजमहल के पास ही स्थित है।
इसे ताजमहल से पहले ही 1638 में बनाया गया था। इस किले की खूबसूरती ताजमहल से कम नहीं इसकी खासियत यह है कि यहां के बुर्ज के झरोखे से ताजमहल का भी दृश्य दिखाई देता है।
माना जाता है कि इसी किले में ताजमहल को देखते हुए शाहजहां की मृत्यु हुई थी। इन सबके अतिरिक्त आगरा में प्राकृतिक सुंदरता का आनंद लेने के लिए कई प्रकार के पार्क भी है।
माउंट आबू
राजस्थान राज्य के सिरोही जिले में स्थित माउंट आबू राजस्थान का एकमात्र हिल स्टेशन है। यह राजस्थान के साथ ही भारत का भी एक खूबसूरत पर्यटन स्थल है।
माउंट आबू आप कम बजट में आसानी से घूम कर आ सकते हैं। यहां के हरे भरे पेड़ पौधे, ऊंचे पहाड़, हरियाली और यहां के सुहावने मौसम पर्यटक को यहां आने के लिए आकर्षित करते हैं।
माउंट आबू के आसपास आपको दिलवाड़ा जैन मंदिर, नक्की झील, गौमुख मंदिर, वन्यजीव अभयारण्य और ट्रेवर टैंक जैसे कई खूबसूरत पर्यटन स्थल घूमने का मौका मिलता है।
मैक्लोडगंज
हिमाचल प्रदेश में स्थित मैकलोडगंज खूबसूरत हिल स्टेशन है। भारत में घूमने लायक सस्ते जगहों में से एक मैक्लोडगंज तिब्बती संस्कृति के लिए काफी प्रख्यात है।
हिमाचल प्रदेश के इस छोटे से शहर को ल्हासा के नाम से भी जाना जाता है। ट्रैकिंग करने के लिए यह जगह प्रसिद्ध है। इसके अतिरिक्त यहां के ऊंचे ऊंचे पहाड़, घाटिया एक खूबसूरत दृश्य उत्पन्न करते हैं।
यहां पर कई तिब्बतियन मठ स्थित है। तिब्बती संस्कृति से आप यहां पर बहुत करीब से रूबरू हो सकते हैं।
यहां पर तिब्बती गुरु दलाई लामा का भी घर है। यहां डल झील, नड्डी व्यू पॉइंट, सेंट जॉन जैसा अन्य पर्यटन स्थल भी विजिट कर सकते हैं।
सिलवासा
भारत का प्रमुख केंद्र शासित प्रदेश दादर और नगर हवेली की राजधानी सिलवासा भारत के विभिन्न पर्यटक स्थलों में से एक है, जो 19वीं शताब्दी तक लोगों से अनजान था।
लेकिन 1885 में पुर्तगाली शासन के द्वारा इसे राज्य की राजधानी बनाने के बाद यह दुनिया भर के आकर्षण का केंद्र बना।
यहां पर कैथोलिक चर्च भी है, जिसे रोमन वास्तुकला में बनाया गया है। यहां पर पर्यटक सुंदर पहाड़ियों पर ऊंचे नीचे कॉटेज और छोटे बड़े खेतों के बीच सुंदर प्रकृति का आनंद उठाते हैं।
गोकर्ण
कर्नाटक के बेंगलुरु के पास स्थित गोकर्ण ग्राम भारत में कम बजट में घूमने लायक खूबसूरत जगहों में से एक है। यह जगह खूबसूरत समुद्र तट और धार्मिक दृष्टि से मुख्य आकर्षण का केंद्र है।
यहां के समुद्र तटों के पास लुभावने दृश्यों का आनंद लेने के लिए सैकड़ों की संख्या में पर्यटकों की भीड़ उमड़ती है। यह स्थान अपनी ऐतिहासिक मंदिरों के लिए भी काफी प्रसिद्ध है।
यहां पर कई सारे मंदिर मुख्य पर्यटन स्थल के रूप में है। धार्मिक दृष्टि से इस शहर का काफी महत्व है। क्योंकि माना जाता है इसी स्थान पर भगवान शिव जी का गाय के कान से जन्म हुआ था।
इसी कारण इस जगह का नाम गोकर्ण है। यह जगह गंगावली और अघनाशिनी नदियों के संगम पर बसा हुआ है और दिखने में इस गांव का आकार बिल्कुल एक कान के समान है।
इस तरह अगर आप बेहतरीन प्राकृतिक माहौल में धार्मिकआस्थाओं को गहराई से अनुभव करना चाहते हैं तो आप गोकर्ण घूमने आ सकते हैं।
हंपी
कर्नाटक के तुंगभद्रा नदी के पास घाटियों की छायादार गहराई में स्थित हंपी भारत का एक ऐतिहासिक स्थान है। इसके साथ ही इतिहास प्रेमी और भारत में सस्ती जगह घूमने की तलाश कर रहे पर्यटकों के लिए एक खूबसूरत डेस्टिनेशन है।
हंपी को चौराहों का घर भी कहा जाता है। यह यूनेस्को विश्व विरासत स्थल भी है। हंपी अपने सुंदर और विशाल रहस्यमई मंदिरों के लिए दुनिया भर में लोक प्रसिद्ध है। खास करके यहां का विरुपाक्ष मंदिर।
हंपी शहर 500 प्राचीन स्मारक, फेयरस्टेयर मंडप, बरामदे, छाया चित्रों से बना एक भव्य ड्रू स्थल है। अगर आप प्राचीन स्मारक और इतिहास से जुड़ी नई-नई चीजें जानने का रुचि रखते हैं तो अपने बजट में हंपी की यात्रा आपके लिए अच्छा विकल्प हो सकता है।
विरुपाक्ष मंदिर, विठ्ठल मंदिर हम्पी, हम्पी बाजार, हाथी अस्तबल, रानी का स्नानागार, मतंग हिल, लोटस महल, मोनोलिथिक बुल, बड़ा शिवलिंग, जेना एनक्लोजर, बंदर मंदिर, लक्ष्मी नरसिम्हा मंदिर, दारोजी भालू अभयारण्य, सिटी शॉपिंग, हेमकुता पहाड़ी मंदिर, ओल्ड पैलेस, महानवमी डिब्बा, उत्कृष्टयुतराय मंदिर, हजारा राम मंदिर, पुरातत्व संग्रहालय आदि हंपी के प्रमुख घूमने लायक स्थान है।
कश्मीर
यदि आप गर्मियों की छुट्टी में बर्फ से ढके चारों तरफ ठंडे माहौल वाले प्रदेश में घूमने जाना चाहते हैं, तो गर्मियों की छुट्टी को बिताने के लिए कश्मीर सबसे बेहतरीन जगह है।
भारत के सबसे उत्तर में स्थित कश्मीर को भारत का स्वर्ग भी कहा जाता है। यूं कहे यह भारत का स्विट्जरलैंड भी है। यहां पर आप बिल्कुल स्विजरलैंड की तरह ही अपने आपको एहसास कर सकते हैं।
यहां चारों तरफ बर्फ से ढके ऊंचे ऊंचे पहाड़, देवदार के पेड़ और चमचमाती झिले यहां के माहौल को बहुत आकर्षक बनाते हैं।
जम्मू कश्मीर में मां वैष्णो मंदिर सबसे प्रसिद्ध पर्यटन स्थलों में से एक है, जिसे देखने के लिए पर्यटक दूर-दूर से आते हैं। 1560 मीटर की ऊंचाई पर माता वैष्णो देवी का मंदिर स्थित है, जो कश्मीर की पहचान है।
यहां आने वाले तीर्थयात्री 13 किलोमीटर तक पैदल चलकर छोटी गुफाओं तक पहुंचते हैं और वहां मां की सुंदर प्रतिमा का दर्शन करते हैं। इसके अतिरिक्त कश्मीर में कई सुंदर पर्यटन स्थल है।
यहां पर विभिन्न सुंदर स्थानों को घूमने के साथ ही यहां के झीलों में राफ्टिंग और स्विमिंग का आनंद उठा सकते हैं। इसके अतिरिक्त पैराग्लाइडिंग और बंजी जंपिंग जैसी गतिविधियों का आनंद ले सकते हैं।
अयोध्या
भारत में ऐतिहासिक इमारतों के अतिरिक्त कई धार्मिक स्थल भी है, जिसे देखने के लिए पर्यटक दूर-दूर से आते हैं। अयोध्या भारत के प्रमुख राज्य उत्तर प्रदेश का एक धार्मिक शहर है, जो भगवान श्री राम के जन्म स्थल के लिए प्रख्यात है।
यहां पर भगवान श्री राम को समर्पित कई सारे मंदिर निर्मित है, जिनकी सुंदरता आप भूल नहीं सकते।
अयोध्या सरयू नदी के किनारे स्थित है और इसे पवित्र नदी माना जाता है, जिसके कारण अयोध्या आने वाले पर्यटक सरयू नदी में स्नान भी करते हैं। इसी स्थान पर रामायण की रचना की गई थी।
अयोध्या के मंदिर भारत के गौरवशाली संस्कृति को बयां करती हैं। एक पवित्र वातावरण में शांति के कुछ पल बिताने के लिए अयोध्या बेहतरीन जगह है।
यह भी पढ़ें: 10+ अयोध्या में घूमने की जगह और दर्शनीय स्थल
कच्छ
गुजरात का कच्छ जिला गुजरात सहित पूरे भारत का एक लोक प्रसिद्ध पर्यटन स्थल है। गुजरात का कच्छ बेहद सुंदर और बेहतरीन जगह है।
भारत में सस्ते बजट में घूमने लायक स्थानों में से एक कच्छ सफेद रण में रात के समय बहुत ही खूबसूरत लगता है। यहां पर ऊंट की सवारी काफी ज्यादा लोकप्रिय है।
इसके अतिरिक्त हॉटर बैलून के सवारी का भी आनंद ले सकते हैं। यहां पर कई सारे म्यूजियम और पैलेस है। यहां पर मांडवी बीच, प्राग महल, कालो डंगर, आयना महल इत्यादि प्रसिद्ध पर्यटन स्थल है।
मकर सक्रांति के समय कच्छ की यात्रा और भी ज्यादा यादगार बन जाती है क्योंकि उस समय यहां पर बड़े स्तर पर पतंग उत्सव का आयोजन होता है।
कोडैकनाल
कोडैकनाल तमिलनाडु में 7200 फीट की ऊंचाई पर स्थित एक प्रसिद्ध और खूबसूरत हिल स्टेशन है। भारत में सस्ते बजट में घूमने लायक स्थानों में से एक यह हिल स्टेशन सुंदर ऊंचे ऊंचे पहाड़ और प्राकृतिक दृश्य के लिए प्रसिद्ध है।
इसी हिल स्टेशन को राजकुमारी भी कहा जाता। कोकर्स वॉक, ब्रायंट पार्क, कोडैकनाल झील, सिल्वर कैसकेड फॉल्स, डॉलफिन नोज पॉइंट आदि कोडैकनाल में प्रसिद्ध घूमने लायक जगह है।
जैसलमेर
यदि आप रेगिस्तान देखना चाहते हैं तो राजस्थान जा सकते हैं। जैसलमेर राजस्थान का मशहूर जिला है, जो गोल्डन सिटी के नाम से विख्यात है।
यहां पर एशिया का सबसे बड़ा रेगिस्तान थार का रेगिस्तान है। यह जिला पाकिस्तान सीमा के करीब स्थित है। यहां पर ऊंट सफारी, रेगिस्तान सफारी का आनंद ले सकते हैं।
जैसलमेर में बड़ी-बड़ी मूंछे और रंग बिरंगी पगड़ी पहने हाथों में लिए हुए सितारा यहां के रहन-सहन को प्रदर्शित करते हैं।
जैसलमेर में कई राजपूत राजाओं द्वारा निर्मित ऐतिहासिक इमारतें हैं, जो उनकी विरासत के तौर पर है और उन सभी इमारतों की कलाकृतियां यहां आने वाले पर्यटकों को काफी ज्यादा आकर्षित करती है।
यहां पर कई सारे झील और अलंकृत जैन मंदिर भी है, जिसे पीले रंग के बलुए पत्थर से बनाया गया है और नक्काशी दार कलाकृतियों का इस्तेमाल किया गया है।
जैसलमेर में पर्यटक स्थलों कि सुंदरता को देखने के अतिरिक्त यहां के सांस्कृतिक और पारंपरिक खानपान का भी आनंद लिया जा सकता है।
भोपाल
भोपाल मध्य प्रदेश की राजधानी है, जो भारत के मध्य में स्थित दूसरा सबसे बड़ा राज्य है। मध्य प्रदेश ऐतिहासिक दृष्टि से पर्यटकों के बीच काफी लोकप्रिय है।
यहां पर कई ऐतिहासिक इमारतें हैं, जो आकर्षक और दिलचस्प है। मध्यप्रदेश में छोटा तालाब बड़ा तालाब जैसे स्थान भी है। मध्य प्रदेश को झीलों का शहर कहा जाता है।
यदि आपको झीलों को देखने का शौक है, झीलों की सुंदरता से अवगत होना चाहते हैं तो भोपाल जरूर आएं।
इन सब के अतिरिक्त यहां पर मौर्य काल में अशोक द्वारा बनाया गया सांची का स्तूप, भोजपुर का मंदिर, भीमबेटका जैसे लोकप्रिय पर्यटक स्थान है।
भोपाल के पर्यटक स्थल के अलावा यहां का खान- पान, रहन-सहन भी पर्यटकों को काफी ज्यादा प्रभावित करता है।
यह भी पढ़ें: 10+ भोपाल में घूमने की जगह और दर्शनीय स्थल
FAQ
मुंबई भारत का एक लोक प्रसिद्ध शहर है और पर्यटन की दृष्टि से भी यह शहर दुनिया भर में प्रख्यात है। यहां पर जुहू बीच, गेटवे ऑफ इंडिया, पोवई झील, मरीन ड्राइव, एलीफैंटा केव्स, हाजी अली दरगाह, हैंगिंग गार्डन्स ऑफ़ मुंबई, ग्लोबल विपस्सना पैगोडा आदि बहुत सारे खूबसूरत पर्यटन स्थल है।
भारत देश की यही विशेषता है कि यहां पर अलग-अलग जगहों पर अलग-अलग जलवायु देखने को मिलती है, जिसके कारण यहां पर आप गर्मी, ठंडी, वर्षा हर मौसम में घूमने के लिए जा सकते हैं। अगर आपको बारिश का आनंद लेना है तो आप भारत के पूर्वी राज्य घूमने के लिए जा सकते हैं। वहीं अगर आपको ठंडे माहौल का आनंद लेना है और बर्फ के सुंदर वादियों में समय बिताना चाहते हैं तो आप भारत के उत्तरी राज्य में जा सकते हैं। अगर समुद्री इलाकों का आनंद लेना है तो आप भारत के दक्षिणी राज्य घूमने जा सकते हैं।
वैसे तो पूरे केरल में एक से बढ़कर एक पर्यटन स्थल है, लेकिन केरल की राजधानी तिरुवंतपुरम को दुनिया का सबसे सस्ता शहर माना जाता है।
नैनीताल खुद में ही एक खूबसूरत पर्यटन स्थल है। यह हिल स्टेशन के लिए काफी फेमस है। यहां पर नैनी झील, जिम कार्बेट नेशनल पार्क, नैना पीक, स्नो व्यू पॉइन्ट, टीफिन टॉप आदि जैसे कई खूबसूरत पर्यटन स्थल है।
निष्कर्ष
इस लेख में भारत में घूमने के लिए सबसे अच्छी जगह (India Me Ghumne ki Jagah) के बारे में बताया। हालांकि भारत के हर एक कोने में विभिन्न नियम घूमने लायक स्थल हैं। लेकिन, आज के लेख में हमने कुछ ही स्थानों का जिक्र किया।
हमें उम्मीद है कि यह लेख आपको पसंद आया होगा। लेख से संबंधित कोई भी प्रश्न या सुझाव हो तो कमेंट में लिखकर जरूर बताएं और लेख को अपने सोशल मीडिया अकाउंट के जरिए अपने दोस्तों में जरूर सांझा करें।
यह भी पढ़ें